Жалба, подадена на 14 февруари 2019 г. — Gwo Chyang Biotech/EUIPO – Norma (KinGirls)
(Дело T-85/19)
Език на жалбата: немски
Страни
Жалбоподател: Gwo Chyang Biotech Co. Ltd (Тайнан, Тайван) (представител: J. Kakoures, Rechtsanwalt)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Norma Lebensmittelfilialbetrieb Stiftung & Co. KG (Нюрнберг, Германия)
Данни за производството пред EUIPO
Заявител на спорната марка: жалбоподателят
Спорна марка: заявка за фигуративна марка на Съюза KinGirls – заявка за регистрация № 15 151 038
Производство пред EUIPO: производство по възражение
Обжалвано решение: решение на четвърти апелативен състав на EUIPO от 12 декември 2018 г. по преписка R 718/2018-4
Искания
Жалбоподателят моли Общия съд:
да отмени обжалваното решение, доколкото с него се уважава възражението за стоки от клас 3 и се отхвърля изцяло възражението в останалата му част;
да осъди EUIPO и Norma Lebensmittelfilialbetrieb Stiftung & Co. KG да заплатят разноските в производствата по възражение и по обжалване и в настоящото производство.
Изложено основание
Нарушение на член 8, параграф 1 от Регламент (ЕС) 2017/1001 на Европейския парламент и на Съвета.
____________